stanford-oval/wikipedia huggingface dataset:
אופיר
אזכורים מקראיים

אופיר נזכרת במקרא מספר פעמים. ב"לוח העמים" שבספר בראשית מוזכר אופיר שהוא בנו של יקטן בן עבר, המהווה ככל הנראה אפונים: ”וְיָקְטָן יָלַד אֶת-אַלְמוֹדָד וְאֶת-שָׁלֶף וְאֶת-חֲצַרְמָוֶת וְאֶת-יָרַח. וְאֶת-הֲדוֹרָם וְאֶת-אוּזָל וְאֶת-דִּקְלָה. וְאֶת-עוֹבָל וְאֶת-אֲבִימָאֵל וְאֶת-שְׁבָא. וְאֶת-אוֹפִר וְאֶת-חֲוִילָה וְאֶת-יוֹבָב כָּל-אֵלֶּה בְּנֵי יָקְטָן וַיְהִי מוֹשָׁבָם מִמֵּשָׁא בֹּאֲכָה סְפָרָה הַר הַקֶּדֶם.” (בראשית, י', כ"ו–ל'), ובדומה לכך גם בקטע המקביל בדברי הימים: ”וְיָקְטָן יָלַד אֶת אַלְמוֹדָד וְאֶת שָׁלֶף וְאֶת חֲצַרְמָוֶת וְאֶת יָרַח. וְאֶת הֲדוֹרָם וְאֶת אוּזָל וְאֶת דִּקְלָה. וְאֶת עֵיבָל וְאֶת אֲבִימָאֵל וְאֶת שְׁבָא. וְאֶת אוֹפִיר וְאֶת חֲוִילָה וְאֶת יוֹבָב כָּל אֵלֶּה בְּנֵי יָקְטָן.” (דברי הימים א', א', כ'–כ"ג)
בספר מלכים מוזכרת ארץ אופיר כמקור ליבוא זהב בימי שלמה המלך, על ידי עבדי שלמה ועבדי חירם מלך צור: ”וַיָּבֹאוּ אוֹפִירָה וַיִּקְחוּ מִשָּׁם זָהָב אַרְבַּע-מֵאוֹת וְעֶשְׂרִים כִּכָּר וַיָּבִאוּ אֶל-הַמֶּלֶךְ שְׁלֹמֹה.” (מלכים א', ט', כ"ח), ”וְגַם אֳנִי חִירָם אֲשֶׁר-נָשָׂא זָהָב מֵאוֹפִיר הֵבִיא מֵאֹופִיר עֲצֵי אַלְמֻגִּים הַרְבֵּה מְאֹד וְאֶבֶן יְקָרָה.” (מלכים א', י', י"א). גרסה דומה מובאת בספרי דברי הימים:”שְׁלֹשֶׁת אֲלָפִים כִּכְּרֵי זָהָב מִזְּהַב אוֹפִיר וְשִׁבְעַת אֲלָפִים כִּכַּר-כֶּסֶף מְזֻקָּק לָטוּחַ קִירוֹת הַבָּתִּים” (דברי הימים א', כ"ט, ד'), ”וַיִּשְׁלַח-לוֹ חוּרָם בְּיַד-עֲבָדָיו אוניות (אֳנִיּוֹת) וַעֲבָדִים יוֹדְעֵי יָם וַיָּבֹאוּ עִם-עַבְדֵי שְׁלֹמֹה אוֹפִירָה וַיִּקְחוּ מִשָּׁם אַרְבַּע-מֵאוֹת וַחֲמִשִּׁים כִּכַּר זָהָב וַיָּבִיאוּ אֶל-הַמֶּלֶךְ שְׁלֹמֹה.” (דברי הימים ב', ח', י"ח), ”וְגַם עַבְדֵי חירם [חוּרָם] וְעַבְדֵי שְׁלֹמֹה אֲשֶׁר הֵבִיאוּ זָהָב מֵאוֹפִיר הֵבִיאוּ עֲצֵי אַלְגּוּמִּים וְאֶבֶן יְקָרָה.” (דברי הימים ב', ט', י'). בנוסף, מוזכר ניסיון כושל של יהושפט מלך יהודה לקיים מסע ימי לארץ זו: ”יְהוֹשָׁפָט עשר (עָשָׂה) אֳנִיּוֹת תַּרְשִׁישׁ לָלֶכֶת אֹפִירָה לַזָּהָב וְלֹא הָלָךְ כִּי-נשברה (נִשְׁבְּרוּ) אֳנִיּוֹת בְּעֶצְיוֹן גָּבֶר.” (מלכים א', כ"ב, מ"ט)
בספר ישעיהו, ספר תהילים וספר איוב מוזכר ”כתם אופיר” (כלומר זהב אופיר) כסמל ליוקרה: ”אוֹקִיר אֱנוֹשׁ מִפָּז וְאָדָם מִכֶּתֶם אוֹפִיר.” (ישעיהו, י"ג, י"ב), ”בְּנוֹת מְלָכִים בְּיִקְּרוֹתֶיךָ נִצְּבָה שֵׁגַל לִימִינְךָ בְּכֶתֶם אוֹפִיר.” (תהילים, מ"ה, י'), ”לֹא תְסֻלֶּה בְּכֶתֶם אוֹפִיר בְּשֹׁהַם יָקָר וְסַפִּיר.” (איוב, כ"ח, ט"ז). יש המפרשים גם את המילה אופיר ב”וְשִׁית עַל עָפָר בָּצֶר וּבְצוּר נְחָלִים אוֹפִיר” (איוב, כ"ב, כ"ד) כמילה לזהב.
אזכורים ארכאולוגיים

אופיר נזכרת גם באחד מחרסי תל קסילה:
זהב . אפר . לבית . חרן . [...]

ש Ξ
"זהב אפר" הוא זהב אופיר בכתיב חסר. בשורה השנייה, ה"ש" מסמלת קיצור של "שקל", ובכתובת המקורית יש שלושה קווים אופקיים במקום בו הועתקה קסי (Ξ), המסמלים את הספרה 30 בשיטת המספרים הפיניקית. פירוש הכתובת הוא "זהב הבא מאופיר, לבית חורון", כאשר בית חורון יכול להיות שם יישוב או כינוי למקדש חורון, שייתכן שהיה בתל קסילה עצמו.
זיהוי

זיהויה של ארץ אופיר אינו וודאי, והועלו כמה הצעות למיקומה.
זיהוי > חצי האי ערב

בספר היובלים, בפרשה על גבולות ארצות שם בן נח, נכתב שארץ זו היא ארץ ערב כלומר ממוקמת בחצי האי ערב:
וירד משם נגבה מול אשדות הים הגדול, ומחה על כתף המים, ועבר מול ארץ ערב אופירה.
זיהוי > אפריקה

ההיסטוריון והבלשן עדיה חורון זיהה את אופר עם ארץ בני ה-Ifren (אנ') האמזיע'ים שחיו באזור פרובינקיה אפריקה הרומית, ונתנו לה את שמה. הוא סבר שבתיווך אותו שבט אמזיע'י הגיע הזהב הטוב מארץ החוילה, אותה זיהה יוסף בן מתתיהו עם גאיטוליה (אנ'), לסוחרים פיניקים, ועל כן גם הסמיכות בין אופיר לחוילה בלוח העמים. ההפלגה לאופיר דרך הים האדום הייתה ניסיון לעקוף מדרום את המתווכים בני האִפרן ולהגיע ישירות לארצות הזהב, בדומה לסוחרים הפיניקים שעקפו במאה ה-7 לפנה"ס את אפריקה בהמרצת פרעה נכו. אמנם סוחרי חירם ושלמה לא הגיעו למקורות הזהב של בני האִפרן, אך הם גילו "אופיר חדשה" העשירה גם היא בזהב, כנראה בקרן אפריקה או בדרום ערב.
זיהוי אפשרי נוסף של אופיר נמצא בחוף הים האדום בצפון מדבר דנקיל (אריתראה וג'יבוטי של ימינו), על שם העפרים המתגוררים בו.
זיהוי > אמריקה

עזריה מן האדומים זיהה את אופיר עם פרו, ומסביר שספינות שלמה סבבו את העולם כשם שעשה פרדיננד מגלן. טענתו נתמכת בכך שלספינות שלמה לקח המסע שלוש שנים ”כִּי אֳנִי תַרְשִׁישׁ לַמֶּלֶךְ בַּיָּם עִם אֳנִי חִירָם אַחַת לְשָׁלֹשׁ שָׁנִים תָּבוֹא” (מלכים א', י', כ"ב) אותו מספר שנים שלקח לספינתו של מגלן.
בספר הברית זיהה את אופיר כדרום אמריקה. כמו כן הוא מזכיר את הדמיון שבין מדינת פרו לאופיר.
זיהוי > תת-היבשת ההודית

על פי קהילת בני ישראל ההודית אופיר נמצאת בתת-היבשת ההודית בקרלה. טיעונים נוספים מרחיקים אותה לצפון־מערב סרי לנקה ואף לפיליפינים.
הערות שוליים

↑  א. ש. הרטום, משלי, בתוך: "תורה נביאים כתובים: מפורשים פרוש חדש בצירוף מובאות בעריכת מ. ד. קאסוטו", הוצאת יבנה, 1989, עמ' 80-81.
↑  שמואל אחיטוב, הכתב והמכתב, מוסד ביאליק, 2012, עמ' 155
↑  שמואל אחיטוב, הכתב והמכתב, מוסד ביאליק, 2012, עמ' 156-157
↑  ספר בראשית, פרק ב', פסוקים י"א–י"ב
↑  יוסף בן מתתיהו, קדמוניות היהודים, 134
↑  הרודוטוס, היסטוריות, ספר 4 פסקה 42 (4.42)
↑  ע. ג. חורון, קדם וערב, דביר, 2000, עמ' 232, 325-326
↑  עזריה מן האדומים, מאור עינים, עמ' 146-147, פרק יא, באתר היברובוקס
↑  נורית גוברין / נוסעת אלמונית – שלומית פלאום: חיים ויצירה
↑  יוסף יובל טובי, קשרי תימן וארץ ישראל בימי קדם, זהות ומורשת - יהדות תימן, ירושלים, תשע"ט, עמ' 33-9
שמעון גואטה

שמעון גואטה (נולד ב-25 באוגוסט 1955) הוא ראש המועצה האזורית מעלה יוסף מאז 2012. מזוהה עם מפלגת ש"ס.
ביוגרפיה

כיהן כסגן ראש המועצה הדתית מעלה יוסף, לאחר מכן בשורת תפקידים בהסתדרות הכללית, במטה הארצי בתל אביב ובאזור הצפון.
ב-1996 נבחר לראש המועצה הדתית מעלה יוסף, במקומו של יצחק וקנין שנבחר לכנסת, וכיהן בתפקיד זה 16 שנה.
ב-2012 התמודד על ראשות מועצת מעלה יוסף במקומו של אבי קרמפה שפרש. הוא גבר על לי-את כהן ממצפה הילה, מורדי ביטון ממנות ואופיר בן בוחר מחוסן, ונבחר לראש המועצה.
לאחר הבחירות נדרש גואטה להשיב את מימון הבחירות שקיבל מהמדינה עקב אי הגשת דו"ח כספי למבקר המדינה.
נבחר לכהונה שנייה בבחירות לרשויות המקומיות ב-2018, כשגבר על יוסי אדוני, יוסי כמיסה וצחי בן עיון.
בפברואר 2021 נחקר במשטרה בחשד לביצוע מעשה מגונה.
ב-2025 התמודד על ראשות מועצת מעלה יוסף בבחירות לרשויות המקומיות ונבחר לקדנציה נוספת ברוב של 42.45% מהקולות.
במהלך מלחמת חרבות ברזל נדרש להתמודד עם ירי של רקטות, פצצות מרגמה וטילי נ"ט לעבר יישובי המועצה, בהם רקטה שנפלה סמוך לביתו.
חיים אישיים

נשוי לאביבה ואב לחמישה. גר במושב גורן. בנו ששון גואטה משמש מ-2023 חבר הכנסת.
הערות שוליים

↑  ראו כאן
1 2  קובי רוזן, ‏אריה דרעי ניצח את "העבודה", באתר כיכר השבת, 7 בדצמבר 2012
↑  רותם כבסה, שמעון גואטה נבחר לראש מועצת מעלה יוסף, אתר צפון1, 4 בדצמבר 2012
↑  רותם כבסה, שמעון גואטה נבחר לראשות מועצת מעלה יוסף, באתר בלינקר, ‏2012-12-04
↑  חן פונדק, מבקר המדינה: תרומות אסורות ודיווחים לא תקינים בבחירות לראשות המועצות האזוריות, באתר כלכליסט, 21 באוגוסט 2013
↑  אלון חכמון, ‏המשטרה סיימה לחקור ראש מועצה החשוד בביצוע מעשה מגונה, באתר מעריב אונליין, 9 בפברואר 2021
↑  עדכון משרד הפנים – תוצאות סופיות בבחירות המקומיות ביישובי הצפון שנדחו בעקבות מלחמת חרבות ברזל, באתר gov.il
↑  אלישע בן קימון, ליאור בן ארי, אלכסנדרה לוקש, פצמ"רים וטיל נ"ט מלבנון, צה"ל תקף; ראש מועצה בצפון: "רוצים מלחמה - שחיזבאללה יתרחק", באתר ynet, 13 בנובמבר 2023;
שקד שדה, ‏בנס לא היו נפגעים: רקטה נפלה בפתח ביתו של ראש מועצה בצפון, באתר מעריב אונליין, 29 במרץ 2024
מנהלת תקומה

| --- | --- |

נשיא מדינת ישראל יצחק הרצוג בביקור במנהלת תקומה יחד עם ראש המנהלת משה אדרי, ינואר 2024
 תחום:  שיקום ושיפור עוטף עזה בעקבות טבח שבעה באוקטובר ומלחמת חרבות ברזל
 מדינה:  ישראל ישראל
 בעלות:  משרד האוצר
 מקום פעילות:  עוטף עזה
 יושב ראש:  אביעד פרידמן
 תקופת הפעילות:  19 באוקטובר 2023 – הווה (שנה)
 govextra.gov.il/tkuma/
 
מנהלת תקומה היא גוף שהוקם על ידי ממשלת ישראל באוקטובר 2023 בעקבות טבח שבעה באוקטובר והפגיעה ביישובי עוטף עזה במהלכה. המנהלת הוקמה במטרה לשקם את יישובי עוטף עזה שנפגעו במתקפה. המנהלת אחראית על 45 יישובים במועצות האזוריות אשכול, חוף אשקלון, שדות נגב ושער הנגב, וכן על העיר שדרות.
הדרישה להקמת מנהלת החלה לאחר גילוי אירועי הטבח והצורך בטיפול במאות אזרחים שקרוביהם נרצחו, נחטפו, ובאלפי אזרחים ישראלים שפונו מבתיהם בעקבות המלחמה. הקמת המנהלת אושרה על ידי הקבינט החברתי כלכלי ב-19 באוקטובר 2023. בראש המנהלת עמד מאז הקמתה ועד אוגוסט 2024 תא"ל (מיל') משה אדרי, ששימש במקביל גם כראש הוועדה לאנרגיה אטומית. המנהלת פועלת בשיתוף פעולה עם הרשויות המקומיות באזור ועם משרדי הממשלה וגופים נוספים. מאז פרישתו של אדרי שימש מנכ"ל משרד ראש הממשלה, יוסי שלי, כממלא מקום ראש המנהלת.
המנהלת הוקמה לחמש שנים ותקציבה הראשוני עומד על כמיליארד ש"ח. מטרתה היא לחזק מחדש את החוסן הלאומי והביטחון של תושבי האזור, ולהפוך את החבל לאזור משגשג ואטרקטיבי מבחינה כלכלית וחברתית. חלק מתקציבה ותקני כוח האדם שלה מגיעים ממשרד ההסברה, שבוטל בתחילת המלחמה.
ב-17 באפריל 2024, הממשלה אישרה פה אחד 19 מיליארד שקלים נוספים למנהלה.
ב-24 בנובמבר 2024, עברה המנהלת ממשרד ראש הממשלה למשרד האוצר. המנהלת נמצאת תחת אחריותו של השר הנוסף במשרד האוצר זאב אלקין.
ב-2 במרץ 2025 אישרה הממשלה את מינויו של אביעד פרידמן לראש המנהלת.
תפקידים

תפקידי המנהלת העיקריים, כפי שהוגדרו על ידי הממשלה, הם:
שיקום היישובים שנפגעו בעוטף עזה.
שיקום תשתיות ושירותים שנפגעו, וניסיון לגרום לצמיחה כלכלית.
חיזוק האמון, החוסן ותחושת הביטחון האישית והקהילתית של התושבים.
פעילות המנהלת

פרק זה לוקה בחסר. אנא תרמו לוויקיפדיה ו.
פעילות המנהלת > תוכנית חומש

באפריל 2024 הציגה המנהלת תוכנית חומש אסטרטגית לשיקום, לחידוש ולפיתוח החבל. התוכנית מתחלקת לכמה נושאים, ובכל אחד מהם מציגה שורה של מיזמים המיועדים לקדם את הנושאים:
אדם וקהילה: חלק זה של התוכנית עוסק בנושאי חינוך, בריאות, רווחה, קהילה, תרבות, ספורט, צעירים ודת. מיזם לדוגמה: הקמת היכל תרבות ואולם כנסים בשדרות, קונסרבטוריון ואולם תרבות בחוף אשקלון.
סביבת חיים: שיקום תוך שדרוג של האזורים שנהרסו, צמיחה דמוגרפית בחבל, פיתוח תשתיות אזורי, פיתוח התחבורה הציבורית. מיזם לדוגמה: שדרוג מט"ש חולית בגודלו והעלאת רמת הטיפול לרמה שלישונית.
כלכלה: שיפור התנאים לתעסוקה בחבל, פיתוח כלכלי. מיזם לדוגמה: הקמת מרכז לקידום, פיתוח וחיזוק האקוסיסטם המדעי-טכנולוגי-מסחרי אשר יתמקד בין היתר בתחומי אג-טק, מימן ואנרגיות מתחדשות, מים ואקלים.
חקלאות: הגדלת כמות המועסקים, הגדלת מספר המשקים, הכשרת שטחים חקלאיים, קידום אגטק, בניית תשתיות תומכות מים, פסולת וקרקע. מיזם לדוגמה: מענקי השקעות הון לחקלאים חדשים לטובת הקמת חממות ובתי רשת, נטיעת מטעים חדשים, רכש מיכון חקלאי, הקמת בתי אריזה, מערכי מיון ובתי קירור.
תיירות: קידום התיירות בחבל כמנוע צמיחה כלכלי וקידום עסקים קטנים. מיזם לדוגמה: פיתוח שביל הנגב המערבי כמוקד משיכה למטיילים.
ביטחון: תגבור יכולת משטרת ישראל וכבאות והצלה לישראל לתת מענה לאירועים, הבטחת רציפות תפקודית והגברת זמינותם לאירועים במרחב. מיזם לדוגמה: הקמת נקודת מג"ב בצוחר בהיקף של 100 לוחמים.
הנצחה: תיעוד והנצחה של אירועי ה-7 באוקטובר תוך אינטגרציה עם יתר הנושאים. מיזם לדוגמה: הקמת אתר הנצחה לאומי.
חיזוק הרשויות המקומיות.
פתרונות ביניים.
פעילות המנהלת > ביקורת

באוגוסט 2024 פרסמה מנהלת תקומה הנחיה לפיה על המפונים מיישובי העוטף לפנות בתוך זמן קצר את מקומות הדיור בהם שוכנו. למפונים ניתנו שתי אופציות: לחזור לבתיהם, על אף שיישובים אלה נמצאים עדיין בסכנת ירי וסמוכים לאזורי לחימה, או לקבל פיצוי כספי, שלטענת התושבים אינו מספק. תושבי מפלסים, ניר עם וארז הגישו עתירה לבג"ץ בנושא זה.
בפברואר 2025 פורסם כי תקציבי המנהלת שימשו לצרכים אחרים, בהם שהות המפונים במלונות, מיגון גשר בתחנת הרכבת שדרות ומטרות אחרות, וכי לא מונה לה מנכ"ל קבוע. המנהלת לא החלה כלל בבנייה כלשהי, ושיקום יישובי העוטף עתיד לקחת לפחות שלוש שנים.
לאור העיכוב בשיקום יישובי העוטף על ידי מנהלת תקומה, ארגון "אחים לנשק" גייס מתנדבים רבים לשיקום יחידות דיור בכפר עזה שנפגעו במהלך הקרבות.
הערות שוליים

↑  משה אדרי יעמוד בראש מנהלת "תקומה" לשיקום העוטף לאחר הטבח האכזרי, באתר ערוץ 7, 19 באוקטובר 2023
↑  גד ליאור, איתמר אייכנר, אחרי התנגדות מנכ"ל משרד רה"מ: הוקמה מנהלת לשיקום העוטף בלי אדירי, באתר ynet, 19 באוקטובר 2023
↑   טלי חרותי-סובר, בשל "עניינים אישיים" של יפתח רון־טל: יוסי שלי ימשיך למלא את מקום מנהל תקומה, באתר TheMarker‏, 4 בספטמבר 2024
↑  עמית סגל, ‏הממשלה מאשרת אחרי התפטרות דיסטל: משרד ההסברה יבוטל, תקציבו יועבר למנהלת לשיקום העוטף, באתר ‏מאקו‏, 22 באוקטובר 2023
↑  צבי זרחיה, הממשלה אישרה פה אחד את תקציב שיקום חבל תקומה: 19 מיליארד שקל בחמש שנים, באתר כלכליסט, 17 באפריל 2024
↑  אביעד פרידמן מונה לראש מנהלת תקומה, באתר ערוץ 7, ‏2/3/2025
↑  משרד ראש הממשלה, הקמת מנהלת לשיקום ולפיתוח חבל 'התקומה' ואוכלוסייתו, באתר מזכירות הממשלה, ‏19 באוקטובר 2023
↑  התוכנית האסטרטגית לשיקום, לחידוש ולפיתוח חבל 'התקומה' ואוכלוסייתו 2024-2028, אפריל 2024
↑  ליאת רון‏, המדינה מכריחה את תושבי העוטף לחזור הביתה. הגיע זמן בג"ץ, באתר וואלה, 7 באוגוסט 2024
↑   שי חרמש, "מינהלת תקומה" עוד לא העמידה קיר אחד בעוטף, באתר הארץ, 6 בפברואר 2025
↑  איליה יגורוב, קמים מעפר: אחים לנשק ומאות מתנדבים בונים מחדש את שכונת הצעירים בכפר עזה, באתר ישראל היום, 22 באוקטובר 2024
זריצ'נקה

| --- | --- |

הכניסה לעיירה
 מדינה:  אוקראינה אוקראינה
 מחוז:  מחוז חמלניצקי חמלניצקי
 תאריך ייסוד:  1493 
 שטח:  2.745 קמ"ר
 גובה:  242 מטרים
 קואורדינטות:  48°53′17″N 26°22′32″E﻿ / ﻿48.888055555556°N 26.375555555556°E﻿ / 48.888055555556; 26.375555555556 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםזריצ'נקה(למפת אוקראינה רגילה) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםזריצ'נקה(למפת מחוז חמלניצקי רגילה) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.זריצ'נקה(למפת מחוז חמלניצקי מוגדלת) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.זריצ'נקה  he tabBackground:;tabBorder:#aaa;defaultTab:0;
 
זריצ'נקה (באוקראינית: Зарічанка, באנגלית: Zarichanka, בפולנית: Zariczanka; לשעבר חודיקובצי, ואחריו לנצקורון ליאנסקורון, עיירה ליאנסקורון. או: לנצקרין, או: לאנצקריניא או: לאנצקריניע) היא עיירה במחוז חמלניצקי שבאוקראינה, נמצא בחבל פודוליה בה התקיימה עד השואה קהילה יהודית.
שם

בתחילה, במסמכים היסטוריים, היישוב נזכר בשם "חודיקובצי". לאחר מכן הוא עבר לבעלות משפחת האצולה ליאנצקורונסקי (אנ'), ונקרא לכבודם בשם "ליאנצקורון". השם הקומוניסטי החדש של הכפר "זריצ'נקה" ניתן למקום בהקשר למיקומו, "אלה שגרים מעבר לנהר".
גאוגרפיה

הכפר זריצ'נקה שבמחוז פודולסקי ממוקם בדרום-מערב אוקראינה, כ-30 קילומטרים מהעיר קמניץ-פודולסקי. בכפר זורמים הנהרות לטבקה וז'בנצ'יק (אוק'). דרך אזורית חשובה, P48, המחברת בין קמניץ-פודולסקי, סטניב וסאטניב, עוברת דרך הכפר.
תולדות היישוב

ליד הכפר התגלו יישובים נאוליתיים וכמה יישובים מתרבות צ'רניאחוב.
ב-26 במרץ 1410 העניק המלך ולדיסלב יאגיילו ולדיסלב יאגיילו זיכיון התיישבות לפודוליה. בהמשך נקרא היישוב בשם העיר ליאנצקורון. האזכור השני של זריצ'נקה מתועד בשנת 1493, אז נקרא היישוב חודיקובצי (Ходиківці). באותה תקופה היו בחודיקובצי שלושה בתים בלבד.
תולדות היישוב > יהודי לנצקורון

בתחילת המאה ה-18 עברו תושבי חודיקובצי לאדמות משפחת ליאנצקורונסקי, והיישוב שינה את שמו לליאנצקורון. השם החדש העניק ליישוב מעמד של עיירה. במאה ה-18 היו בעיירה שתי כנסיות אוניאטיות, ובמקביל להתפתחותה כעיירה, החלו יהודים רבים להתיישב בה.
בית הכנסת בלנצקורון, שהיה ידוע מאז סוף המאה ה-17 או תחילת המאה ה-18, היה עשוי עץ.
בשנות ה-50 של המאה ה-18 התפרסמה העיר כמרכז העימות בין היהדות הרבנית לבין הפרנקיסטים שגרו בהעיר, ובינואר 1756 נעצר יעקב פרנק שם יחד עם חסידיו.
תולדות היישוב > יהודי לנצקורון > רשימת רבני לנצקורון הידועים החל מהמאה ה-17

הרב נפתלי ב"ר יצחק אייזיק הכהן (בסביבות שנת תקט"ז) 1756
הרב מנחם מנדל
הרב צבי הירש הכהן ברוינשטיין (משנת תרכ"ח-עד פטירתו י"ז באדר א' תר"ס) 1868–1900
הרב ישראל משה ב"ר אורי ליפא לערנער (נפטר ר"ח מנחם אב, בניו יורק, ה'תש"ב).
במאה ה-19 היו בעיירה חמישה בתי כנסת. מתוך 2,356 תושבי לנצקורון, 48.2 אחוזים היו יהודים. מספר כזה של אנשים מהעם הזה, שמאז ומתמיד עסק בריבית ובייצור מלאכה, אילץ את העיירה להתרומם כלכלית במובן המילולי של המילה. בבעלותם של היהודים היו מבשלת בירה, טחנת מים, בית מרקחת, שהיה היחיד ברובע, דירת אורווה וחנויות למלאכה.
בשנת 1926 הוקם בלנצקורון מועצה כפרית יהודית, ולצידה פעל בית משפט עממי יהודי.
ב-1797 התפשטה המגפה, שנכנסה ללנצקורון יחד עם סחורות סוחר. עד סוף השנה שככה המגפה.
בשנים 1932–1933 חוו תושבי העיירה את הרעב הסובייטי (הולודומור), שהכה קשות באוכלוסייה המקומית.
במהלך מלחמת העולם השנייה הוקם גטו בלנצקורון, ורבים מתושבי הכפר היהודים סבלו מגורל קשה.
לאחר סיום מלחמת העולם השנייה, בשנים 1946–1947, חוו תושבי הכפר שוב רעב קשה, שהשפיע על האוכלוסייה המקומית.
ב-7 במרץ 1946 שונה שמה של ליאנצקורון לזריצ'נקה, בשל המקור הפולני של השם ההיסטורי. שינוי זה התבצע כחלק ממדיניות השלטון הקומוניסטי, אשר ראה בשמות בעלי זיקה לעמים אחרים בלתי מקובלים, ובעקבות זאת שונו שמותיהם של יישובים רבים, הן בעלי שמות היסטוריים והן בעלי שמות מודרניים שהכילו אתנונימים שונים.
מאז שנת 1991 הפכה זריצ'נקה לחלק מאוקראינה העצמאית. עד היום נשתמרו הטחנה הישנה ולדברי המקומיים שרידי בית האחוזה, בו נמצא כיום גן הילדים.
אוכלוסייה

ב-1847 חיו בלנצקורון 939 יהודים, ב-1897 היה מספרם 50% מהאוכלוסייה.
1927 – 1,638 יהודים, שהיו 95% מאוכלוסיית היישוב.
בשנת 2001 מנתה אוכלוסיית הכפר 929 נפשות.
הערות שוליים

↑  רבי אליעזר ליפמן רבה של סמיטריץ, יאנוב, צורטקוב, היה חתנו. ראו: קובץ נחלת צבי, ח (תשנ"ג), עמ' סח.
↑  הובא בשו"ת "בית שלמה", או"ח, ב, סימן סח, יו"ד סימן פה; שו"ת "שואל ומשיב", קמא, סימן קסב. וראו: חיים דוד אהרן טיפנברון, "ויכוח רבה או מצרף עבודה?", היכל הבעש"ט ל', תשרי תשע"א, עמוד רלח, באתר היברובוקס
↑  משה זאב וואלף לויטרמן, לאנצקריניע, המליץ, 14 במרץ 1900.
| --- | --- |
בקרת זהויות :  NLI: 987007590335605171 
העיר לנצקורון ובית המדרש בשנת תר"צ
בית המדרש בלנצקורון בשנת תר"צ
25 (אלבום)

25 הוא אלבום האולפן השלישי של הזמרת-יוצרת הבריטית אדל. האלבום יצא לאור ב-20 בנובמבר 2015, על ידי חברות התקליטים XL וקולומביה.
בספטמבר, 2016, הוענק לאלבום תואר 'יהלום' על ידי איגוד תעשיית ההקלטות האמריקאי, לאחר שנמכרו מעל ל-10 מיליון עותקים שלו בארצות הברית (בפחות משנה).
בטקס גראמי ה-59 זכה האלבום באלבום השנה, ובכך שברה אדל את שיאה של הזמרת האמריקאית טיילור סוויפט בכך שזכתה עם שני אלבומים בפרס אלבום השנה (21 ועכשיו 25). בנוסף האלבום זכה בפרס גראמי על אלבום הווקאל הטוב ביותר והסינגל העיקרי ממנו "Hello" זכה ב-3 פרסי גראמי אף הוא. ובסך הכל זכתה אדל ב-5 פרסי גראמי בערב אחד ובכך הפכה לזמרת הרביעית האישה עם הכי הרבה פרסי גראמי כשמעליה נמצאות אריתה פרנקלין, ביונסה ואליסון קראוס.
האלבום הוא האלבום הנמכר ביותר בעולם בשנת 2015 ו-2016, ואף הפך לאלבום הנמכר ביותר בבריטניה באותן השנים גם כן.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2015, וסיכום האלבומים של העשור השני. כתב העת בילבורד דירג את האלבום במקום ה-78 ברשימתם "100 האלבומים הטובים ביותר של העשור השני".
סינגלים

"Hello" – הסינגל הראשון מהאלבום. יצא ב-23 באוקטובר 2015 ואיתו גם קליפ באורך 6 דקות אותו ביים וערך קסבייה דולן ומככב לצידה טריסטן וילדס, ששבר את שיא הצפיות ביוטיוב לאחר יממה – 27.04 מיליון צפיות, ונשבר מחדש על ידי טיילור סוויפט בשנת 2017, עם שירה "Look What You Made Me Do". כחודשיים לאחר שיצא עמד השיר על כמיליארד צפיות. הסינגל שהה במצעד הבילבורד כ-10 שבועות מצאתו ברצף.
"When We Were Young" – הסינגל השני מהאלבום. יצא ב-22 בינואר 2016 ואיתו גם קליפ מתוך הופעה.
"Send My Love (To Your New Lover)" – הסינגל השלישי מהאלבום. יצא ב-16 במאי 2016. ב-23 במאי יצא לשיר קליפ בטקס פרסי המוזיקה של בילבורד, שבו אדל זכתה ב-5 פרסים, וביניהם פרס "אמן השנה".
"Water Under the Bridge" – הסינגל הרביעי מהאלבום זכה להצלחה נאה במצעדי העולם.
רשימת רצועות

| 25> מס' | 25> שם | 25> כותב(ים) | 25> משך | 25>  | 25>  | 25>  | 25>  | 25>  | 25>  |
| --- | --- | --- | --- | --- | --- | --- | --- | --- | --- |
| 1. | Hello  | אדל, גרג קורסטין | 4:55 |  |  |  |  |  |  |
| 2. | Send My Love (To Your New Lover)  | אדל, קארל יוהאן, סטר מקס מרטין | 3:43 |  |  |  |  |  |  |
| 3. | I Miss You  | אדל, פול אפוורת' | 5:48 |  |  |  |  |  |  |
| 4. | When We Were Young  | אדל, טוביאס ג'סו ג'וניור | 4:51 |  |  |  |  |  |  |
| 5. | Remedy  | אדל, ריאן טדר | 4:05 |  |  |  |  |  |  |
| 6. | Water Under the Bridge  | אדל, גרג קורסטין | 4:00 |  |  |  |  |  |  |
| 7. | River Lea  | אדל, בריאן ברטון | 3:45 |  |  |  |  |  |  |
| 8. | Love in the Dark  | אדל, סמואל דיקסון | 4:46 |  |  |  |  |  |  |
| 9. | Million Years Ago  | אדל, גרג קורסטין | 3:47 |  |  |  |  |  |  |
| 10. | All I Ask  | אדל, ברונו מארס, כריסטופר בראון, פיליפ לורנס | 4:31 |  |  |  |  |  |  |
| 11. | Sweetest Devotion  | אדל, פול אפוורת' | 4:11 |  |  |  |  |  |  |
| משך כולל: | משך כולל: | משך כולל: | 48:27 |  |  |  |  |  |  |
| 25 — מהדורה יפנית / טארגט רצועות בונוס> מס' | 25 — מהדורה יפנית / טארגט רצועות בונוס> שם | 25 — מהדורה יפנית / טארגט רצועות בונוס> כותב(ים) | 25 — מהדורה יפנית / טארגט רצועות בונוס> משך | 25 — מהדורה יפנית / טארגט רצועות בונוס>  | 25 — מהדורה יפנית / טארגט רצועות בונוס>  | 25 — מהדורה יפנית / טארגט רצועות בונוס>  | 25 — מהדורה יפנית / טארגט רצועות בונוס>  | 25 — מהדורה יפנית / טארגט רצועות בונוס>  | 25 — מהדורה יפנית / טארגט רצועות בונוס>  |
| --- | --- | --- | --- | --- | --- | --- | --- | --- | --- |
| 12. | Can't Let Go  | אדל, לינדה פרי | 3:18 |  |  |  |  |  |  |
| 13. | Lay Me Down  | אדל, ג'סו ג'וניור | 4:30 |  |  |  |  |  |  |
| 14. | Why Do You Love Me  | אדל, ריק נוולס | 3:59 |  |  |  |  |  |  |
| משך כולל: | משך כולל: | משך כולל: | 60:15 |  |  |  |  |  |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  ברזיל | טופ 100 ברזיל | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  דרום אפריקה | אנטרטיינמנט מוניטורינג אפריקה | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  יוון | IFPI Greece | 1 |
|  יפן | אוריקון | 1 |
|  מקסיקו | טופ 100 – מקסיקו | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 1 |
|  קוריאה הדרומית | סירקל צ'ארט | 4 |
|  קנדה | מצעד האלבומים הקנדי | 1 |
|  קרואטיה | טופ ליסטה | 1 |
|  רוסיה | טופ-היט | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
|   ‏‏‏  מצעדים חודשיים (2015)> מדינה |   ‏‏‏  מצעדים חודשיים (2015)> מצעד |   ‏‏‏  מצעדים חודשיים (2015)> מיקום שיא |
| --- | --- | --- |
|  ארגנטינה | ארגנטינה הוט 100 | 2 |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  ארצות הברית | בילבורד 200 | 19 |
|  ארצות הברית | נילסן טופ 20 | 2 |
|  גרמניה | GfK – טופ 100 | 6 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד התקליטים | 24 |
|  קנדה | מצעד האלבומים הקנדי | 2 |
מיקומי שיא > מצעדי כל הזמנים

|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | בילבורד 200 (נשים) | 22 |
|  הממלכה המאוחדת | מצעד האלבומים הבריטי | 27 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | פלטינה 3× | 45,000 |
| אוסטרליה (ARIA) | פלטינה 10× | 700,000 |
| איטליה (FIMI) | פלטינה 5× | 250,000 |
| אירלנד (IRMA) | — | 107,000 |
| ארצות הברית (RIAA) | פלטינה 11× | 11,000,000 |
| בלגיה (BEA) | פלטינה 8× | 240,000 |
| ברזיל (Pro-Música Brasil) | יהלום | 160,000 |
| בריטניה (BPI) | פלטינה 12× | 3,600,000 |
| גרמניה (BVMI) | פלטינה 6× | 1,200,000 |
| דנמרק (IFPI Denmark) | פלטינה 4× | 80,000 |
| דרום קוריאה (KMCIA) | — | 29,638 |
| הונגריה (MAHASZ) | פלטינה 5× | 10,000 |
| מקסיקו (AMPROFON) | פלטינה 2× | 120,000 |
| ניו זילנד (RMNZ) | פלטינה 12× | 180,000 |
| ספרד (PROMUSICAE) | פלטינה 3× | 120,000 |
| פולין (ZPAV) | יהלום | 100,000 |
| פינלנד (Musiikkituottajat) | פלטינה 2× | 47,482 |
| צרפת (SNEP) | — | 982,300 |
| קנדה (Music Canada) | יהלום | 1,000,000 |
| שוודיה (GLF) | פלטינה 2× | 80,000 |
| שווייץ (IFPI Switzerland) | פלטינה 6× | 120,000 |
סיכום
| בכל העולם | — | 26,580,000 |
 מכירות + הזרמת מדיה בלבד
היסטוריית יציאות לאור

| מדינה | תאריך | גרסה | פורמט | חברת תקליטים | מקור |
| --- | --- | --- | --- | --- | --- |
| כללי | 20 בנובמבר 2015 | סטנדרטית | תקליט • תקליטור • הורדה דיגיטלית | קולומביה • XL |  |
| ארצות הברית | 20 בנובמבר 2015 | דלוקס | תקליטור | קולומביה • XL |  |
| יפן | 20 בנובמבר 2015 | דלוקס | תקליטור | הוסטס • UMG |  |
| קוריאה הדרומית | 2 בדצמבר 2015 | סטנדרטית | הורדה דיגיטלית • תקליטור | קאנג&מיוזיק |  |
| סין | 21 בדצמבר 2015 | סטנדרטית | הורדה דיגיטלית • תקליטור | סטארסינג • XL |  |
| עולם | 24 ביולי 2016 | סטנדרטית | הזרמת מוזיקה | קולומביה • XL |  |